钦定古今图书集成/历象汇编/岁功典/第038卷 > 三日侍皇太子曲水宴 梁简文帝
## 钦定古今图书集成/历象汇编/岁功典/第038卷 > 三日侍皇太子曲水宴 梁简文帝

震德叶灵，年芳节淑。濯伊临灞，荡心愉目。骧骑晨野，
摐金晓陆。蕙气卷旌，神飙擎毂。层岑偃蹇，纵观岧峣。
烟生翠幕，日照绮寮。银华晨散，金芝暮摇。绿水动叶，
丹距映条。顾惟菲薄，徒承恩裕。艺学未优，声绩不树。
岂辨《河书》，宁摛《淮赋》。徒偶群龙，终惭并驭。